Sidebackene har som regel i oppgave å hindre kantspillerne til motstanderne fra å ta seg forbi forsvarlinjen på kantene og angripe målet eller skape målsjanser i form av pasninger eller innlegg, mot målet. I moderne fotball har sidebackene fått stadig større offensivt ansvar. De skal gi laget bredde i angrepsspillet og selv kunne ta seg forbi forsvarerne til motstanderne for å slå innlegg mot målet til motstanderlaget.